Foeniculum vulgare

Foeniculum vulgare 
Pianta erbosa ch'a viv sempe, con reis risomatose e gamba drita fin-a a 150 cm.; feuje completament dividùe an fij. Le fior, cite e giaune, a son riunìe ant un gròss parapieuva. Ël frut a l'é vërdastr, motobin aromàtich.

Ambient
A chërs ant ij pòst sùit e solegià, ai bòrd ëd le stra, dal livel dël mar fin a 1000 m., a fioriss da giugn a aost.

Proprietà
A l'ha ëd proprietà tòniche, aperitive, digestive.

Cusin-a
Le feuje frësche dlë fnoj a son dovrà për aromatisé salade, mneste, pess, sausse. Le smens as dòvro për aromatisé carn, salam, formagg, doss. Le smens a son ëdcò dovrà an dzora al pan o a le fogasse.

Le smens as peulo dovresse dapërtut as dòvro lë smens ëd l'ànes o dël cumin, ma as deuvo pa dovresse ansema, dësnò ij gust a s'anulo.

La disà italian-a "Non farti infinocchiare" a l'era na racomandassion fàita a chi ch'a catava vin, përchè as dovrava le smens djë fnoj për gaveje al vin ij gust gram.

 Arferiment bibliogràfich për chi a veul fé dj'arserche pì ancreuse 
 Foeniculum vulgare Mill.

Categorìa:Erbe aromàtiche
Categorìa:Foeniculum

eo:Fenkolo